# Sandra Bautista González

Sandra Bautista González (Lliçà de Vall, 13 de desembre de 1995) és una cantautora catalana, guanyadora de la 18a edició del Premi Sona9.

## Carrera artística

Cantant i compositora criada a Martorelles, va enregistrar la seva primera cançó amb 17 anys de manera autodidacta, com a part del Treball de Recerca mentre estudiava a l'institut. L'essencial va servir-li per participar en un concurs organitzat per RNE, on va ser una de les vuit finalistes. L'any 2017 va llançar el seu treball de debut, autoeditat, titulat La casa de les mil olors.
Va participar en diversos concursos per presentar l'àlbum i donar-se a conèixer. Va obtenir el 2n lloc al Concurs de cançó de Salitja i al Veu Petita de Benicarló i el 1r premi al Riubombori de l'Espluga de Francolí. El seu primer gran èxit arribaria poc després, quan va vèncer l'edició de 2018 dels premis Sona9. Aquest triomf va comportar l'enregistrament del segon àlbum, Trapezista, que va ser publicat el novembre de 2019. La gira de presentació va dur-la a escenaris de renom com el Mercat de Música Viva de Vic, però va haver de cancelar-se anticipadament a causa de l'esclat de la pandèmia de COVID-19.
Durant el confinament, l'artista va treure un nou senzill, titulat Bellesa col·lateral, en col·laboració amb Enric Ez. El gener de 2021 va tenir lloc la seva primera actuació a TV3, al programa Preguntes freqüents, on va cantar La casa de les mil olors, el tema que havia donat nom al primer LP i que Bautista havia reversionat pel segon. El març d'aquell mateix any, la cantautora va publicar un nou single, La nada es para renacer.
El setembre de 2022, la vallesana va interpretar el Cant de la Senyera en la cloenda de la cerimònia d'entrega de les Medalles d'Or de la Generalitat. El desembre va obtenir el trofeu a la millor cançó en valencià al XXIV Festival Nacional de Joves Cantautors d'Elx; el maig de 2023 es va fer amb el segon premi de la 22a edició del concurs de cantautors Abril para Vivir, que se celebra a Granada; i el juny va ser guardonada en el Festival Música i Lletra de Xàtiva.
L'artista vallesana va publicar el març de 2023 ¡Voces, Camaradas y Acción!, un EP amb sis duets acústics de les seves darreres cançons. La tardor d'aquell any va iniciar un projecte de micromecenatge per a enllestir l'enregistrament del seu següent àlbum, Intuir el tigre, on debutava interpretant un tema en portuguès. Bautista va estrenar diversos senzills abans de la publicació del nou disc, que va veure la llum el 23 de febrer de 2024. En aquesta ocasió, la cantant va encarregar-se també de les tasques de producció i edició de l'LP. Amb una cançó d'aquest àlbum, «Cartografia», va guanyar sis premis Andrea Parodi (celebrats a Sardenya) el mateix 2024. Es va convertir així en la primera cançó victoriosa en català en el certamen musical.

## Estil musical

Els primers treballs de la cantant van comptar amb la col·laboració del guitarrista Víctor Martínez Galeote i, des de l'estiu de 2021, amb l'italià Bartolomeo Barenghi. Canta en català, castellà, anglès i portuguès. El seu repertori repassa diverses èpoques i estils amb la cançó d'autor com a base i influències predominantment ibèriques i llatines, amb pinzellades anglosaxones. Per sobre, unes lletres molt treballades que recorden els seus admirats Jorge Drexler i Caetano Veloso.
Diverses cançons de Bautista han transcendit pel compromís social de les seves lletres. És el cas de La igualtat és la victòria, una cançó sobre el feminisme combatiu; Sydney de la Amazonia, que parla de l'ecologisme; o de Y si vuelve un general, que clama contra l'ascens del neofeixisme al món.

## Vida familiar

Té quatre germans. Va estudiar a la Universitat Autònoma de Barcelona el grau d'Educació primària i va exercir com a mestra a Ripollet. És afeccionada al futbol i havia jugat a futbol sala, com rememora en el tema El último gol.

## Discografia

* 2017: La casa de les mil olors (maqueta)
* 2019: Trapezista
* 2023: ¡Voces, Camaradas y Acción! (EP)
* 2024: Intuir el tigre

## Referències

* ↑ «El suplement, d'11 a 12 h - 02/07/2022». El Suplement. Catalunya Ràdio, 02-07-2022. Arxivat de l'original el 2022-07-03. [Consulta: 3 juliol 2022].
* 1 2 «L'autodidacta del Sona9». Enderrock, 20-08-2018. Arxivat de l'original el 2021-07-09. [Consulta: 6 juliol 2021].
* 1 2 «Nunca es tarde - Sandra Bautista, octava finalista de La reMovida» (podcast). RTVE, 28-06-2013. Arxivat de l'original el 2018-07-16. [Consulta: 7 juliol 2021].
* ↑ «Sandra Bautista, octava finalista de 'La reMovida' de RNE». RTVE, 28-06-2013. Arxivat de l'original el 2021-07-10. [Consulta: 6 juliol 2021].
* ↑ «Sergi Estella, guanyador indiscutible del 39è Concurs de Cançó de Salitja amb els seus Màrtirs Quotidians». Diari comarcal de La Selva, 14-08-2017. Arxivat de l'original el 14/08/2017. [Consulta: 14 novembre 2021].
* ↑ «Els guanyadors del Concurs de Cantautors amb la Veu Petita es donen cita a Benicarló». Ajuntament de Benicarló, 27-07-2018. Arxivat de l'original el 2021-11-14. [Consulta: 14 novembre 2021].
* ↑ Morató, Josep. «Sandra Bautista guanya el reconeixement Jordi Francolí en un Riubombori de rècord». Espluga FM Ràdio, 09-07-2018. Arxivat de l'original el 2021-11-14. [Consulta: 14 novembre 2021].
* ↑ «Sandra Bautista, guanyadora del #18Sona9». Sona9 - Enderrock, 14-11-2018. [Consulta: 6 juliol 2021].
* ↑ «Sandra Bautista presenta nou disc en directe el 9 de novembre». Viasona, 06-11-2019. Arxivat de l'original el 2024-05-14. [Consulta: 6 juliol 2021].
* ↑ Nerín, Gustau. «El Música Viva de Vic es consolida com el gran aparador de la música actual». El Nacional, 18-06-2019. Arxivat de l'original el 2021-07-09. [Consulta: 6 juliol 2021].
* 1 2 3 4 5 Vilarnau, Joaquim. «Sandra Bautista: «He fet el disc des de la reflexió i no tant des de l'entranya del moment»». Enderrock, 23-02-2024. Arxivat de l'original el 2024-02-27. [Consulta: 27 febrer 2024].
* ↑ «Bellesa Col·lateral» (en castellà). Satélite K. Arxivat de l'original el 2020-09-28. [Consulta: 6 juliol 2021].
* ↑ «TV3XUnTub - 22/01/2021 - El millor resum de la setmana a TV3», 23-01-2021. Arxivat de l'original el 2021-07-09. [Consulta: 6 juliol 2021].
* ↑ «Sandra Bautista – Trapezista». Discogs. Arxivat de l'original el 2021-07-10. [Consulta: 7 juliol 2021].
* ↑ «La nada es para renacer» (en castellà). Satélite K. Arxivat de l'original el 2021-04-11. [Consulta: 6 juliol 2021].
* ↑ Cervantes, Xavier. «Medalles d’Or a l’art de fer país d'Antoni Vila Casas i Roser Capdevila». Diari Ara, 07-09-2022. Arxivat de l'original el 2022-09-07. [Consulta: 8 setembre 2022].
* ↑ «Alba Lamerced se lleva el primer premio del 24 Certamen Nacional de Jóvenes Cantautores en un Gran Teatro lleno de público» (en castellà). El Periòdic, 21-12-2022. Arxivat de l'original el 2024-05-14. [Consulta: 23 desembre 2022].
* ↑ «El concurso de cantautores ‘Abril para Vivir’ lo gana el dúo Gema y Rafa» (en castellà). El Independiente de Granada, 14-05-2023. Arxivat de l'original el 2023-05-25. [Consulta: 25 maig 2023].
* ↑ «Olga Zoet i Luismi Partera, guanyadors dels premis MiL Descobreix Xàtiva 2023». Xtradio, 14-06-2023. Arxivat de l'original el 2023-06-14. [Consulta: 4 juliol 2023].
* ↑ «Información de Sandra Bautista - Empremtes 2023». Wegow. Arxivat de l'original el 2022-12-23. [Consulta: 23 desembre 2022].
* ↑ «Sandra Bautista ens avança "Trencadís"». Viasona, 13-12-2023. Arxivat de l'original el 2023-12-18. [Consulta: 18 desembre 2023].
* ↑ «Sandra Bautista guanya cantant en català el concurs internacional Andrea Parodi de Sardenya». 3/24. 3Cat, 16-10-2024. [Consulta: 16 octubre 2024].
* ↑ «Bio» (en castellà). Víctor Martínez Galeote. Arxivat de l'original el 2021-01-19. [Consulta: 7 juliol 2021].
* ↑ Rodríguez, Oriol. «Sandra Bautista: «'Trapezista' és un disc on parlo molt de la pena; he passat per coses que fins ara no havia viscut»». Enderrock, 04-08-2019. Arxivat de l'original el 2020-10-31. [Consulta: 7 juliol 2021].
* ↑ «17 de setembre - Sandra Bautista en concert». Coincidències, 01-09-2021. Arxivat de l'original el 2024-05-14. [Consulta: 3 novembre 2021].
* ↑ «Sandra Bautista» (en castellà). Desfolca't - Festival de Música tradicional i popular de Calaf, 2018. Arxivat de l'original el 2020-09-29. [Consulta: 7 juliol 2021].
* 1 2 «Entrevista a Sandra Bautista» (podcast) (en castellà). No Solo Cine, 08-10-2019. Arxivat de l'original el 2021-07-09. [Consulta: 7 juliol 2021].
* ↑ Martínez, Gerard. «Guanyar el Sona 9 va ser un punt d’inflexió». SE7 Accents, 07-02-2020. Arxivat de l'original el 2024-05-14. [Consulta: 7 juliol 2021].
* ↑ «Sandra Bautista es balanceja per sentir-se viva». EDR. Enderrock [Consulta: 23 novembre 2024].
* ↑ «‘Y si vuelve un general’, la canción política que ha reunido a 60 cantantes, actores, poetas e ilustradores» (en espanyol europeu). Los 40, 20-11-2024. [Consulta: 23 novembre 2024].
* ↑ Escolán, Esther. «L’ukelele entra a l'escola». Diari Ara, 07-07-2021. Arxivat de l'original el 2021-07-07. [Consulta: 7 juliol 2021].
* ↑ Villarrubia, Begoña. «Sandra Bautista: la cantautora que marca goles». Mundo Deportivo, 25-01-2019. Arxivat de l'original el 2021-07-09. [Consulta: 6 juliol 2021].

## Enllaços externs

* Participació al programa Temps de neu. Vídeo
* Participació al programa Preguntes freqüents. Vídeo
* Final de la 18a edició del Sona9. Vídeo